INNKALLING TIL STYRESMØTE I VERRAN OG INDERØY FJELLSTYRE, MANDAG 4. MAI kl 1800 på butikken på Verrastranda.

Disse møtte: Ole Tronstad .Eli B Skjelstad. Leif Jåma. Odd Vidar Vandbakk. Hans Tettli.

Signar Berger og Ida Stuberg hadde meldt forfall, og vara var ikke å oppdrive.

Sakliste:

1/15. Årsberretning for 2014.

2/15. Regnskap for 2014.

3/15. Søknad om annet prisalternativ på elgjakt Simadalen.

4/15. Utbygging Mefjellshytta.

5/15. Søknader om småviltjakt 2015.

6/15. Eventuelt.

Saksopplysninger:

**Sak 1. Årsberretning for 2014.** Legges frem på møtet.

Vedtak: Årsberetningen opplest og enstemmig vedtatt.

**Sak 2. Regnskap for 2014.** Sendes ut på mail i dag.

Vedtak: Regnskapet gjennomgått og enstemmig vedtatt.

**Sak 3. Søknad om overgang fra prisalternativ 2 til prisalternativ 1 for elgjakt Simadalen.**

Det har kommet søknad fra Sturla Vandsvik om overgang fra prisalternativ 2, til 1 for elgjakt Simadalen.

Nord-trøndelag fjellstyresamband har på sine årlige møter en diskusjon om pris på elgjakt. De har for mange år siden utarbeidet en tabell som brukes til dette. Prisen starter på elgkalv på 45 kg, og stiger så med noen ører for hvert kg oppover. Prisalternativ 1 er ca 8kr billigere enn alternativ 2.

Alternativ 1 brukes veldig lite hos fjellstyrene i Nord-trøndelag, bare de mest uveisomme og bortgjemte jaktfelt, langt til fjells i Lierne og Namskogan, har dette prisalternativet. Det samme med jaktfelt som det er liten søknad på, og vanskelig med å få solgt. Etter min meining er ikke Simadalen et slikt jaktfelt, det er stor søknad, og en bra elgstamme.

Det er ny søknadsrunde ute nå med søknadsfrist 1. Mai. Sturla Vandsvik har pr. i dag ikke fått jakt på Simadalen, og det litt underlig at en slik søknad kommer nå. Det er helt frivillig og søke jakt på Simadalen, og er det for vanskelig og kostbart, bør andre alternativer vurderes av jegerne. For 2014 utgjorde alternativ 2 kontra alternativ 1 ca 3300,-kroner. Deler man dette på 5-6 jegere, blir summen liten pr jeger.

**Forslag til vedtak: Søknaden avslås.**

Vedtak: Saken utsettes. Det undersøkes med andre fjellstyrer om kriterier som blir brukt.

**Sak 4/15. Utbygging av Mefjellshytta.**

Plan med tegning og prisoverslag legges frem på møtet.

Vedtak: Tilbudet fra Eivind Karlsen på levering av materialer til ca 50.000,- vedtas.

Tilbudet fra Hans Tettli om oppføring av påbygget på kr 75000,- vedtas.

Det innhentes tilbud på helikopterfrakt av materialene. Vedtas.

**Sak 5/15. Liste over søknader på småviltjakt 2015.**

Søknadsfristen er 4.Mai kl 0900 på mail slik som tidligere. Dette blir kunngjort på vår hjemmeside, og i aviser straks over helga. Liste over søknader, legges frem på møtet.

**Sak 6/15. Eventuelt.**

* Det undersøkes om tidligere saksgang når det gjelder Sørenvass-setra.
* Befaring av Sørenvassdammen settes til 15/6-15 kl 1800.

Ole Tronstad. /s/ Odd Vidar Vandbakk /s/ Eli B Skjelstad /s/ Leif Jåma /s/ Hans Tettli. /s/